Charles Maurice de Talleyrand-Périgord

Charles Maurice de Talleyrand-Périgord [šarl  mor'iss dö taler'aan-perig'oor] (; 2. veebruar 1754, Pariis – 17. mai 1838 Pariis), esimene Benevento vürst, oli Prantsuse diplomaat ja poliitik.

Ta tegutses edukalt kuningas Louis XVI valitsusajal, Prantsuse revolutsiooni vältel ning seejärel keiser Napoleon I, Louis XVIII, Charles X ja Louis-Philippe I ajal. Talle on antud vastandlikke hinnanguid. Mõne ajaloolase arvates oli Talleyrand üks kõige paindlikumaid, osavamaid ja mõjukamaid diplomaate kogu Euroopa ajaloos. Teisal on arvatud, et ta reetis järgemööda Prantsuse Ancien Régime'i, revolutsiooni, Napoleoni ja Bourbonide restauratsiooni. Talleyrand on kurikuulus ka seepoolest, et ta pööras katoliku kirikule selja pärast seda, kui oli pühitsetud preestriks ja piiskopiks.

Kirjandus 
Jevgeni Tarle. Talleyrand. Tallinn, Olion, 1993.

Prantsusmaa suursaadikud
Prantsusmaa poliitikud
Prantsusmaa katoliku piiskopid
Prantsusmaa konstitutsioonilised piiskopid
Auleegioni suurristi kavalerid
Ekskommunitseeritud katoliiklased
Sündinud 1754
Surnud 1838